วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
31 พ.ค. 2559

ภาครวมตลาดภาคเช้า
ดัชนี SET ช่วงเช้าปิดลบ 1,423.13 (-0.99 จุด,-0.07%) กรอบ 1,420 – 1,428 มูลค่าการซื้อขาย 23,896 ลบ. เรียงลำดับมูลค่าการซื้อขายรายกลุ่ม ICT ENERG BANK TRANS COMM PROP PETRO CONMAT PKG ตามลำดับ. SET index ช่วงเช้า สวนทางกับตลาดส่วนใหญ่ในภูมิภาคที่ส่วนใหญ่ปรับตัวเพิ่มขึ้น [Nikkei225 +1.02%][HSI +1.47%][KOSPI +0.83%][SSE +2.99%][TAIEX -0.15%] ตลาดภูมิภาคปรับตัวขึ้นแรง จากการคาดการณ์ว่า ญี่ปุ่นอาจเลื่อนระยะเวลาในการปรับขึ้นภาษีการบริโภคออกไป จากเศรษฐกิจที่ยังคงชะลอตัว และ  PBOC ประกาศอัดฉีดเม็ดเงินเข้าตลาดมูลค่า 5.5 หมื่นล้านหยวน เพื่อบรรเทาสภาพคล่องที่ตึงตัว. สำหรับปัจจัยในประเทศ ผลผลิตภาคอุตสาหกรรม เดือน เม.ย. ที่ออกมาดีกว่าที่ตลาดคาดไว้มาก ที่ +1.54% YoY และ สศอ.มองแนวโน้ม MPI พ.ค.น่าจะดี ทั้งปียังคงเป้าโต 2-3% GDP อุตฯ โต 1.5-2.5%. [IQ]

 
IMPACT (+)  CPALL  CPF  INTUCH  BDMS  TOP  BEM  ADVANC  AOT  THCOM  AAV  IVL  MAKRO  KBANK
IMPACT (-) PTT  PTTEP  BBL  BIGC  IRPC  BAY  TMB  KTB  SPRC  TRUE  BJC  PTTGC  MINT  BLA  BANPU
 
แนวโน้มตลาดและหุ้นที่น่าสนใจ
ปิดภาคเช้า 1,423.13 (-0.99 จุด,-0.07%)
 
ถือหรือซื้อระยะสั้น เน้นยืนแนวรับ 1,420-1,418 ได้เท่านั้น
SETวานนี้ เปิดGAPบริเวณ 1,413-1,418และปิดตัวด้วยแท่งเทียนโดจิ การเปิดGAPครั้งที่ 2 เป็นสัญญาณบวกด้านราคา และมีโอกสที่จะกลับตัวขึ้นต่อเนื่อง ทั้งนี้ปริมาณการซื้อขายควรสนับสนุนตามการกลับตัวขึ้น แนวรับระหว่างวัน 1,420-1,418 ไม่ควรต่ำกว่าลงมา แนวต้าน 1,432
 
LHBANK (ราคาปิดภาคเช้า 1.76)
ซื้อระยะสั้นเน้นยืนแนวรับ 1.75 ผ่านยืน 1.79 เป็นสัญญาณซื้อ
แท่งเทียนและระดับราคาแกว่งตัวเหนือSMAขึ้นมาเป็นสัญญาณซื้อ ระยะสั้นมีแนวต้านสำคัญ 1.79-1.80 ผ่านยืนเหนือขึ้นมาและมีปริมาณการซื้อขายที่เพิ่มขึ้นอย่างมีนัยสำคัญ จะเกิดสัญญาณซื้อรูปแบบBullish Flag โดยมีแนวต้านจุดสูงเดิม 1.86 / 1.89 แนวรับหลัก 1.75
 
AMATA (ราคาปิดภาคเช้า 12.70)
ซื้อระยะสั้นเน้นยืนแนวรับ 12.40 มีโอกาสทดสอบแนวต้านตามลำดับ
แท่งเทียนสามารถยืนตัวเหนือแนวรับ EMA 120 วัน 12.40 ได้ต่อเนื่อง เป็นสัญญาณซื้อ ระหว่างวัน ปรับตัวไม่ต่ำกว่าลงมา แนวโน้มกลับตัวขึ้นต่อเนื่องตามรูปแบบ Double Bottom ที่มีแนวต้านเป้าหมาย 13.30-13.50